

számú melléklet I. Vagyongazdálkodási közfeladatok 8. sz. melléklete

8. Portfólió vagyonnal kapcsolatos gazdálkodási tevékenység
A Közfeladat-ellátó köteles a vagyon gyarapítása, az Önkormányzat részesedésével működő gazdasági társaság működése eredményességének elősegítése érdekében valamennyi intézkedést megtenni, amely az adott helyzetben az Önkormányzat helyett eljárva általában elvárható, valamint eljárása során arra törekedni, hogy a vagyontárgy - az értékesítéstől függetlenül, vagy annak meghiúsulása esetén is - a vagyonértékét a lehetőséghez képest megőrizze, és osztalékot, hozadékot termeljen.
A Közfeladat-ellátó feladatát képezi a Portfólióvagyon vagyonpolitikai elvárásoknak, valamint a jogszabályi feltételeknek megfelelő működtetésről való gondoskodás, lehetőség szerint az önkormányzati vagyon jövedelmező módon történő kezelése és az Önkormányzat eseti felhatalmazása alapján a Portfólióvagyon részét képező, üzleti besorolású adott társasági részesedés értékesítésében való közreműködés. A BFVK Zrt. gondoskodik a portfóliójában szereplő társaságok megszűnése esetén a Fővárosi Önkormányzatnál őrzött részvények megsemmisítéséről.
Értékesítési lehetőség hiányában, illetve attól függetlenül is, valamint a Portfólióvagyon részét képező stratégiai besorolású társasági részesedésekhez fűződő várospolitikai érdekek védelmében, a Közfeladat-ellátó köteles a Portfólióvagyon értékének megőrzése, illetve gyarapítása, az Önkormányzat részesedésével működő gazdasági társaság működése eredményességének elősegítése érdekében valamennyi intézkedést megtenni, amely az adott helyzetben az Önkormányzat helyett eljárva általában elvárható, valamint eljárása során arra törekedni, hogy az adott társasági részesedés az értékét a lehetőségekhez képest megőrizze, és osztalékot, hozadékot biztosítson az Önkormányzat számára.
Az 1. sz. melléklet II.8. és II.9. számú táblái tartalmazzák az átvett portfólióállomány listáját (Átvett Portfólióállomány), társaságonként nevesítve.

8.1. Stratégiai portfólió vagyonnal kapcsolatos gazdálkodási tevékenység
A Közfeladat-ellátó valamennyi, az Önkormányzat által kezelésre átadott társasági részesedés vonatkozásában az Önkormányzat meghatalmazottjaként és képviseletében, az Önkormányzat javára gyakorolja a tulajdonosi (tagi és részvényesi) jogokat, kivéve azon döntési jogköröket, amelyeket az Önkormányzat a Fenntartott tulajdonosi jogkörök cím alattiakban foglaltak szerint magának tartott fenn, vagy amely az Önkormányzat rendelete alapján ezen kérdésben döntésre jogosult tulajdonosi jogokat gyakorló képviseleti szerv/személy hatáskörébe tartozik. Ennek keretében a Közfeladat-ellátó 
8.1.1 A Közfeladat-ellátó részére beérkező meghívóban szereplő kérdésekben képviseli az Önkormányzatot a társaságok közgyűlésein (taggyűlésein), ahol az Önkormányzat üzleti érdekeinek megfelelő döntés meghozatalát kezdeményezi. Amennyiben a társaságok közgyűlésein (taggyűlésein) felmerülő kérdésekhez az Önkormányzat döntése, állásfoglalása szükséges, a Közfeladat-ellátó tájékoztatja az Önkormányzat illetékes szervét a közgyűlések (taggyűlések) ilyen döntést igénylő meghirdetett és várható napirendi pontjairól, a közgyűlést (taggyűlést) megelőzően, lehetőség szerint 8 nappal korábban. Közfeladat-ellátó köteles az Önkormányzat felhívására a köz- és taggyűléseken szereplő más kérdésekről is adatot szolgáltatni Önkormányzat kijelölt szerve számára.
8.1.2 Aktív tulajdonosi kontrolling tevékenységet végez annak érdekében, hogy a tulajdonos Önkormányzatnak naprakész információja legyen a tulajdonában lévő társaságok vagyoni, gazdasági helyzetéről, a kapott információk alapján a folyamatos működés során tudjon dönteni a szükséges beavatkozásokról. Ennek keretében rendszeres adatgyűjtést végez a társaságoktól, a kapott adatokat ellenőrzi, elemzi, előre meghatározott kritériumok szerint értékeli és szükség esetén döntés-előkészítő előterjesztést készít.
8.1.3 Az Önkormányzat eseti felkérése esetén a Közfeladat-ellátó készíti a stratégiai portfólióba tartozó Önkormányzati tulajdonú gazdasági társaságok éves beszámolói, üzleti tervei alapján a - tulajdonosi álláspontot képviselő - döntési javaslatot is tartalmazó előterjesztés tervezetet a tulajdonos Fővárosi Önkormányzatot képviselő döntéshozó részére, aki meghatározza a társaság Alapítója, azaz a Fővárosi Önkormányzat nevében képviselendő álláspontot.
8.1.4 A vagyongazdálkodási feladat körében a Közfeladat-ellátó a kezelésében lévő portfólió vonatkozásában – kivéve a tőzsdén jegyzett részvényeket –gondoskodik az egyes vagyonelemek üzleti érték-meghatározásának (vagyonértékelés) elkészítéséről, amely alapját képezi az Önkormányzat rendelete alapján ezen kérdésben döntésre jogosult tulajdonosi jogokat gyakorló képviseleti szerv/személy részére meghatározott döntési hatásköröknek. A vagyonértékelés lezárt üzleti év(ek)re, illetve évközi mérleg és eredményadatok alapján készül, amely általában az adott társaság következő évi rendes közgyűléséig irányadó, kivéve, ha rendkívüli körülmények újabb értékelés elkészíttetését teszik szükségessé. Amennyiben tulajdonosi döntés alapján az üzleti értékelést nem a Közfeladat-ellátó készíti, a vagyonértékelő kiválasztása, a vele kötött megbízási szerződés és a tevékenység ellenőrzése a Közfeladat-ellátó kötelezettségét képezi.
8.1.5 Amennyiben a stratégiai portfólió csoportba tartozó társasági vagyon értékvesztése, vagy a társaságban, illetve a működés folytán az önkormányzati érdekekben bekövetkezett változások miatt szükséges, a Közfeladat-ellátó előterjeszti az Önkormányzatnak az érdekeltség esetleges átsorolására vonatkozó javaslatát, ez esetben a stratégiai portfóliócsoportba tartozó befektetés az üzleti célú portfólióvagyon körébe kerül átsorolásra. A társasági részesedés elidegenítésére ezen átsorolást követően kerülhet sor.
A társaságok működésére, illetve a Közfeladat-ellátó általi tulajdonosi jogkör gyakorlásra vonatkozó információkat a Közfeladat-ellátó oly módon köteles nyilvántartani, hogy az Önkormányzat számára rendszeres, illetve eseti tájékoztatást tudjon adni. 

Fenntartott tulajdonosi jogkörök
[bookmark: _Hlk68095377]Az Önkormányzat – nem érintve a Közfeladat-ellátónak a társaságokra vonatkozó vagyongazdálkodási tevékenységgel kapcsolatos önálló hatáskörét – a stratégiai portfólió csoportba tartozó vagyonelemekkel kapcsolatos alábbi kérdésekben történő döntési jogosultságot kizárólag magának tartja fenn, amelyre vonatkozóan a Közfeladat-ellátó az Önkormányzat rendelete alapján ezen kérdésben döntésre jogosult  tulajdonosi jogok mindenkori gyakorlója döntését előzetesen kikéri, s e vonatkozásban a társasági köz- és taggyűlésein kötött mandátummal jár el  
· a társaság cégjogi státuszát érintő változások tekintetében (egyesülés, összeolvadás, beolvadás, szétválás, átalakulás, végelszámolás, felszámolás),
· a tőkestruktúrát érintő változások tekintetében (alaptőke felemelése és leszállítása), 
· a Vagyonrendelet 3. számú mellékletében felsorolt portfóliós társaságok esetében az igazgatóság tagjainak, ügyvezető, cégvezető, vezérigazgató, a felügyelőbizottság tagjainak, valamint a könyvvizsgálónak a megválasztása, visszahívása, díjazásának megállapítása tekintetében,
· a gazdasági társaságok létesítő okiratának rendelkezése esetén az elővásárlási jog gyakorlásáról szóló döntések tekintetében.

A stratégiai portfólió csoportba tartozó vagyonelemekkel kapcsolatos minden egyéb, jelen pontban vagy az Önkormányzat vonatkozó rendeletében fenntartott tulajdonosi jogkörökhöz nem tartozó döntési jogosultság a Közfeladat-ellátó hatáskörébe tartozik.


Az Önkormányzat vonatkozó rendeletébe foglalt hatásköre alapján döntésre jogosult tulajdonosi jogokat gyakorló képviseleti szerv/személy a stratégiai portfólió csoportba tartozó vagyonelemekkel kapcsolatos egyéb, a gazdasági társaságok működését érintő kérdések eseti eldöntését is magához vonhatja, a Közfeladat-ellátó önálló hatáskörének elvonása nélkül. 

8.2. Üzleti portfólió vagyonnal kapcsolatos gazdálkodási tevékenység
8.2.1. A portfóliókezelés során Közfeladat-ellátó minden esetben az Önkormányzat által elfogadott tulajdonosi stratégia szerint köteles eljárni. Ennek megfelelően az Önkormányzat értékesítendő társasági részesedéseivel kapcsolatos tulajdonosi döntésekre javaslatot tesz, a tulajdonosi szándékokat megismeri, azokat rögzíti. Közfeladat-ellátó a tulajdonosi stratégiának és az Önkormányzat igényeinek megfelelően részportfóliókat is létrehozhat, amelyek értékesítésére, kezelésére az Önkormányzat vonatkozó rendeleteit kell irányadónak tekinteni.
8.2.2. A Közfeladat-ellátó valamennyi az Önkormányzat által kezelésre átadott üzleti társasági részesedés vonatkozásában az Önkormányzat meghatalmazottjaként és képviseletében, az Önkormányzat javára gyakorolja a tulajdonosi (tagi és részvényesi) jogokat, kivéve azon döntési jogköröket, amelyeket az Önkormányzat a Fenntartott tulajdonosi jogkörök cím alattiakban foglaltak szerint magának tartott fenn, vagy amelyek a Fővárosi Önkormányzat vonatkozó rendelete alapján az ott meghatározott tulajdonosi jogokat gyakorló képviseleti szerv/személy hatáskörébe tartoznak. Ennek keretében a Közfeladat-ellátó
· képviseli az Önkormányzatot a társaságok közgyűlésein/taggyűlésein, ahol az Önkormányzat üzleti érdekeinek megfelelő döntés meghozatalát kezdeményezi. Amennyiben a társaságok közgyűlésein/taggyűlésein felmerülő kérdésekhez az Önkormányzat döntése, állásfoglalása szükséges, a Közfeladat-ellátó tájékoztatja az Önkormányzat illetékes szervét a közgyűlések (taggyűlések) ilyen döntést igénylő meghirdetett és várható napirendi pontjairól, a közgyűlést (taggyűlést) megelőzően, lehetőség szerint 8 nappal korábban,
· köteles az Önkormányzat felhívására a köz- és taggyűléseken szereplő más kérdésekről is adatot szolgáltatni Önkormányzat kijelölt szerve számára.
A társaságok működésére, illetve a Közfeladat-ellátó általi tulajdonosi jogkör gyakorlásra vonatkozó információkat a Közfeladat-ellátó oly módon köteles nyilvántartani, hogy az Önkormányzat számára rendszeres, illetve eseti tájékoztatást tudjon adni.
Felszámolás alatt álló társaságok esetében Közfeladat-ellátó feladata a felszámolást végző szervezettel való kapcsolattartás.
A Közfeladat-ellátó feladatát képezi az Önkormányzat eseti felhatalmazása alapján a Portfólióvagyon részét képező adott társasági részesedés értékesítésében való közreműködés az alábbiak szerint:
· amennyiben valamely stratégiai besorolású társasági részesedés értékesítése értékvesztés, vagy a társaságban, illetve a működés folytán az önkormányzati érdekekben bekövetkezett változások miatt szükséges, úgy Közfeladat-ellátó előterjeszti az Önkormányzatnak arra vonatkozó javaslatát, hogy a stratégiai besorolású társasági részesedés üzleti besorolásúvá kerüljön átsorolásra, és az adott társasági részesedés elidegenítésére csak ezen átsorolást követően kerülhet sor,
· az üzleti besorolású társaságokban fennálló részesedések értékesítéséről az Önkormányzat rendelete alapján ezen kérdésben döntésre jogosult tulajdonosi jogokat gyakorló képviseleti szerv/személy dönt, megjelölve az értékesítésre nyitva álló határidőt is. 
· [bookmark: _Hlk68879518][bookmark: _Hlk68427512]az értékesítési célt szolgáló tőzsdei társasági érdekeltség értékesítése érdekében az értékesítésre nyitva álló időtartam és minimálár meghatározásáról a Közfeladat-ellátó részletes döntés előkészítő javaslatára (8.2.4.) az Önkormányzat rendelete alapján ezen kérdésben döntésre jogosult tulajdonosi jogokat gyakorló képviseleti szerv/személy dönt.
[bookmark: _Hlk68427814]Amennyiben az Önkormányzat az általa hozott tulajdonosi döntésben e jogot kifejezetten nem tartja fenn a maga számára, úgy feljogosítja a Közfeladat-ellátót – az Önkormányzat nevében és képviseletében eljárva– az értékesítési szerződés aláírására.
8.2.3. A Portfólióvagyon részét képező, üzleti besorolású társasági részesedések közé sorolt, nem tőzsdei társaságokban fennálló részesedések értékesítésének módja, feltételeinek meghatározása, a versenyeztetés lebonyolítása  tekintetében Közfeladat-ellátó önállóan jár el, az értékesítési eljárás eredményére vonatkozó javaslatát az általa vagy közreműködésével készített előterjesztés alapján az Önkormányzat e kérdésekben az Önkormányzat vonatkozó rendelete alapján tulajdonosi jogokat gyakorló döntéshozója elé terjeszti. A Közfeladat-ellátó által vagy közreműködésével készített előterjesztés alapján hozott Önkormányzati (gazdasági bizottsági vagy fővárosi közgyűlési) döntést követően, a döntésben megjelölt értékesítésre nyitva álló határidőn belül a Közfeladat-ellátó feladatát képezi
· az értékesítési eljárás, versenyeztetés lebonyolítása,
· az adásvételi szerződés előkészítése,
· az adásvételi szerződés elfogadásra történő előterjesztése,
· a vételár beszedése és
· elszámolási kötelezettséggel annak az Önkormányzat számlájára történő átutalása a Keretszerződés 7.9.2. és 7.9.3. pontjában (Társasághoz érkező bevételek kezelése) és a jelen szerződés 5. sz. mellékletét képező Eljárás rendben foglaltak szerint.
Az adott társasági részesedés értékesítése elsődlegesen az üzleti érték-meghatározás (vagyonértékelés) által megállapított minimálár felett történhet meg, kivéve, ha az Önkormányzat döntési hatáskört gyakorló képviselője – az Önkormányzat érdekének megóvása miatt – az eltérésről külön határozatot hoz.
8.2.4. Portfólióvagyon részét képező üzleti besorolású társasági részesedések tőzsdén jegyzett részvényekkel kapcsolatos értékesítési döntés előkészítése érdekében a Közfeladat-ellátó az aktuális piaci helyzetről információkat szolgáltat mind az érintett tőzsdei társaságokra, mind az általános részvénypiaci helyzetre vonatkozóan, illetve soron kívül jelzi, ha rendkívüli körülmény jelentkezik.
Az üzleti besorolású társasági részesedések tőzsdén jegyzett részvények értékesítésének lebonyolítása körében – az értékesítés formájától függően – a Közfeladat-ellátó kötelezettségét képezi
· versengő ajánlatkérés lebonyolítását követően az értékesítésben közreműködő befektetési szolgáltató kiválasztása
· a nyilvános aukció és prompt ügyletre vonatkozó megbízás kiadása.
Tőzsdei értékesítés esetén a konkrét tőzsdei ügyletet – tőzsdei kereskedésre jogosult befektetési szolgáltató közreműködésével – a Közfeladat-ellátó – az Önkormányzat nevében és képviseletében eljárva - meghatalmazottként bonyolítja le, a Közfeladat-ellátó adja ki az eseti értékesítésre vonatkozó megbízásokat a befektetési szolgáltató felé. A Közfeladat-ellátó az értékesítési tevékenységben való közreműködése, illetve az értékesítés előkészítése során köteles figyelembe venni az Önkormányzat belső eljárási rendjét, a tisztségviselők utasításaiban és intézkedéseiben foglaltakat. A Közfeladat-ellátó az Önkormányzat nevében és képviseletében adja ki az eseti tulajdonosi megbízásokat az értékesítésben közreműködő bróker felé, illetve a Közfeladat-ellátó írja alá a brókercégnél rendszeresített értékesítési szabvány szerződésmintákat (keret- vagy alapmegállapodás, ügyfélszámla szerződés, értékpapír-letéti, illetve számlaszerződés).
A részvények értékesítése körében tett intézkedéseiről (értékesítési megbízás kiadása, teljesült részvényügyletek, értékesítési bevétel, Közreműködői költségek részletezése) a Közfeladat-ellátót teljes körű elszámolási és tájékoztatási kötelezettség terheli.

Fenntartott tulajdonosi jogkörök
A Fővárosi Önkormányzat az üzleti célú portfólióállomány egyes vagyonelemeivel kapcsolatos alábbi kérdésekben történő döntési jogosultságot kizárólag magának tartja fenn, és az Önkormányzat vonatkozó rendelete alapján ezen kérdésben döntésre jogosult tulajdonosi jogokat gyakorló képviseleti szerv/személy dönt:
· [bookmark: _Hlk69120545]a Vagyonrendelet 3. számú mellékletében felsorolt, Átvett Portfólióállományhoz tartozó társaságok esetén, amennyiben az Önkormányzat tulajdoni hányada az 50%-ot meghaladja, az első számú vezető, ügyvezető, cégvezető, vezérigazgató, felügyelőbizottság tagjai és a könyvvizsgáló megválasztása, visszahívása és díjazásuk megállapítása tekintetében,
· a társaság cégjogi státuszát érintő változások tekintetében (egyesülés, összeolvadás, beolvadás, szétválás, átalakulás, végelszámolás, felszámolás),
· az üzleti célú portfólióállományba sorolt nem tőzsdei részesedések értékesítéséről, megjelölve az értékesítésre nyitva álló határidőt is.  
· a Közfeladat-ellátó javaslata alapján az értékesítési célt szolgáló tőzsdei társasági érdekeltség értékesítése érdekében az értékesítésre nyitva álló időtartam és minimálár meghatározásáról. 
[bookmark: _Hlk524589236]
Az üzleti célú portfólióállományba sorolt társasági vagyonelemekkel kapcsolatos minden egyéb, fenntartott tulajdonosi jogkörökhöz nem tartozó döntési jogosultság a Közfeladat-ellátó hatáskörébe tartozik.

8.3. [bookmark: _Hlk68432648]Osztalékbeszedés
Az Önkormányzatot megillető osztalék beszedése a Közfeladat-ellátó kezelésében álló portfólió vonatkozásában – az Önkormányzat nevében és helyett – a Közfeladat-ellátó feladatát képezi. Az Önkormányzat többségi tulajdonában álló gazdasági társaságok esetében a Közfeladat-ellátó eseti felkérése alapján javaslatot tesz a társaságok tárgyévi osztalékpolitikájára. Az Önkormányzat érdekeltségébe tartozó társaságok által kifizetett osztalékot a Közfeladat-ellátó beszedi, elkülönített bankszámlán tartja, és a Szerződésben szabályozottak szerint átutalja a Fővárosi Önkormányzat részére és egyidejűleg elszámolást készít az Önkormányzat felé, valamint az elszámolásokról évente összesítést készít.

8.4. [bookmark: _Hlk68880398]Értékelések végzése
[bookmark: _GoBack]Az Önkormányzat eseti felkérése alapján a Közfeladat-ellátó feladatát képezi a Fővárosi Önkormányzat kizárólagos vagy résztulajdonában lévő gazdasági társaságok fővárosi részesedése értékének megállapítása. 




